《登惠山石门用谢康乐登石门最高顶韵》
明代·华琪芳

晨凌苍霭上，暮并山禽栖。一步一超忽，旷然睇清溪。

苟非天所设，谁为积崇基。烟云入始阶，泉石破旧迷。

士樵不同术，桃李非异蹊。茅茨来春风，亦有黄鹂啼。

所以铅椠徒，守道贵不移。墙蒿抗岩柯，青条陵碧荑。

太虚亦何心，气运无安排。君看方寸内，自有上天梯。

作者简介：华琪芳，字方侯，号末齐，南直隶无锡人。明末官员。天启五年(1625年)乙丑进士一甲第二名，授翰林院编修，历官少詹事。曾协助魏忠贤纂修《三朝要典》。年四十九卒，著有《宜博集》藏于家，屋漏水浸损坏，仅余前数页可认。